Maximilian Beier. Maximilian Beier (2002-yil 17-oktyabr) – Germaniyalik futbolchi, Bundesliganing TSG Hoffenheim klubi va Germaniya terma jamoasining hujumchisi. Karyerasi. Beier katta futboldagi debyutini 2020-yilning 8-fevral kuni Freiburg jamoasiga qarshi Bundesliga uchrashuvida oʻtkazgan. Yil yakuniga kelib, yaʼni 10-dekabr kungi Yevropa ligasi doirasidagi Gent klubiga qarshi oʻyinda ilk gollarini kiritib, uchrashuv davomida ikki gol va bir assist muallifiga aylangan. 2021-yilning 19-avgust kuni Beier Hannover 96 jamoasi bilan bir mavsumlik ijara shartnoma imzolagan. 2022-yilning 8-iyunida esa ushbu sharnoma yana bir mavsumga uzaytirildi. U 2023-24-yilgi mavsum yana Hoffenheim tarkibiga qaytdi va 16 gol bilan jamoaning toʻpurariga aylandi. Terma jamoadagi faoliyati. 2024-yil mart oyida u Fransiya va Gollandiya terma jamoalariga qarshi oʻrtoqlik uchrashuvlarida terma jamoasidan ilk chaqiruvni olgan. U UEFA Yevro 2024 turniri uchun ham Germaniya terma jamoasi qaydnomasiga kiritildi.